Document ID: 31992D0160

Odločba Komisije
z dne 5. marca 1992
o določitvi regionalizacije nekaterih tretjih držav za uvoz kopitarjev
(92/160/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 90/426/EGS z dne 26. junija 1990 o pogojih zdravstvenega varstva živali za premike in uvoz kopitarjev iz tretjih držav [1], kakor je bila spremenjena z Direktivo 91/496/EGS [2], in zlasti člena 13(2) Direktive,
ker je Svet z Odločbo Sveta 79/542/EGS [3], kakor je bila nazadnje spremenjena z Odločbo Komisije 92/14/EGS [4], določil seznam tretjih držav, iz katerih države članice odobrijo uvoz goveda, prašičev, kopitarjev in svežega mesa, vključno z mesnimi izdelki;
ker je treba upoštevati zdravstveno stanje živali v tretjih državah, iz katerih države članice odobrijo uvoz kopitarjev;
ker je torej ustrezno, da se omenjeni uvoz iz nekaterih tretjih držav za države članice odobri samo z enega ali več delov ozemlja;
ker so ukrepi, predvideni s to odločbo, skladni z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Države članice odobrijo uvoz kopitarjev z delov ozemlja tretjih držav, naštetih v Prilogi k tej odločbi.
Člen 2
Odločba Sveta 79/542/EGS se spremeni:
1. države na seznamu Priloge k tej odločbi se črtajo iz člena 1(3)(c);
2. opomba (1), ki je v posebnem stolpcu za kopitarje, se črta pri državah iz Priloge k tej odločbi.
Člen 3
Ta odločba je naslovljena na države članice.
V Bruslju, 5. marca 1992

Labels: 5
10
0
3
6